GiliGold/VAD_KnessetCorpus huggingface dataset:
יואל חסון: תדע את האמת.
מכלוף מיקי זוהר: איך עזבת את אוהדי בית"ר, איך?
דוד ביטן: אתה הצהרת בית"ר והלכת - - -
יואל חסון: תגיד לי משהו על בית"ר כשתלמד את שיר בית"ר ותכיר את שיר בית"ר פה עכשיו.
יואל חסון: תשיר את שיר בית"ר פה, אז תטיף לי מי יותר בית"רי, בסדר?
יואל חסון: אף אחד מכם לא יודע מה זה בית"ר.
יואל חסון: שכחתם מה זה בית"ר, שכחתם מה זה השורשים של הליכוד.
יואל חסון: אל תטיף לי.
יואל חסון: תשיר פה את שיר בית"ר, נראה לך.
יואב קיש: אני רוצה לדעת איך יואב בן צור מצליח לעשות ויכוח.
יואב קיש: יואב בן צור מהצד יוצר ויכוח כזה.
יואל חסון: אז תטיף לי מי יותר בית"רי, כשתדע לשיר את שיר בית"ר.
יואב קיש: תודה, יואל.
יואב קיש: תודה, מיקי.
יואב קיש: תודה רבה לשניכם.
יואב קיש: יואב ברשות הדיבור, נא לסיים בבקשה.
יואב בן צור: אנשים מיתממים כאילו מעולם לא היו ועדות משותפות, כאילו מעולם אף אחד לא היה בצד השני ועשה את אותן פעולות.
יואב בן צור: כאילו עכשיו בא מישהו והמציא גלגל חדש.
יואב בן צור: אז זה לא גלגל חדש, זה גלגל מפונצ'ר שכבר היה הרבה שנים והרבה ימים פה.
יואב בן צור: לכן אני חושב שהקמת הוועדה המשותפת הזאת היא לגיטימית, היא נכונה.
יואב בן צור: זו הדרך, ואם זה המשחק הפוליטי הקואליציוני, אנחנו משחקים אותו ואין סיבה שלא נקים את הוועדה הזאת ונעביר את החוק שם.
יואב קיש: תודה לחבר הכנסת בן צור.
יואב קיש: חבר הכנסת ניסן סלומינסקי, בבקשה.
ניסן סלומינסקי: בנוסף לדברים שאמרו דוד ביטן ויואב ואחרים, אני רוצה להוסיף עוד נקודה אחת.
אלעזר שטרן: אתה יכול להתייחס גם למה שאמרתי על חוק הטרור?
ניסן סלומינסקי: כאשר הקימו את הקואליציה, הקואליציה הייתה 61 מול 59.
ניסן סלומינסקי: לכן הרכב הוועדות היה בצורה כזאת שגם בוועדת החוקה וגם בוועדת הכנסת יש רוב של אחד בלבד, דבר שלא היה אף פעם.
ניסן סלומינסקי: אבל זה היה ההרכב של הקואליציה.
ניסן סלומינסקי: בחוק הטרור זה היה הרכב הקואליציה.
אלעזר שטרן: אז תגדילו את ועדת חוקה.
ניסן סלומינסקי: בינתיים הקואליציה גדלה ונכנסו ישראל ביתנו.
ניסן סלומינסקי: אבל מה אפשר לעשות ואין להם נציג בוועדת החוקה?
אלעזר שטרן: תגדילו את ועדת חוקה.
ניסן סלומינסקי: צריך.
ניסן סלומינסקי: זה מה שדוד אמר.
ניסן סלומינסקי: מאחר שאין להם נציג, לא יעלה על הדעת שדבר כזה יתקיים בלי שיש להם נציג.
ניסן סלומינסקי: אז היו שתי אפשרויות, או להגדיל את ועדת החוקה או לעשות ועדה משותפת שרוברט יהיה חבר מטעם חוץ וביטחון.
ניסן סלומינסקי: אלה שתי האפשרויות שהיו.
ניסן סלומינסקי: אני הייתי שמח שיגדילו את ועדת החוקה.
אלעזר שטרן: הוא אומר שהוא הולך לעשות את זה.
דוד ביטן: אני מגדיל.
דוד ביטן: אני מגיש בקשה, זה תלוי בחברי הכנסת פה אם הם מצביעים.
דוד ביטן: לא אני קובע.
דוד ביטן: אתה לא צריך להסביר כלום.
דוד ביטן: הם לא יכולים לחיות על רוב אקראי שקשור בבני בגין.
דוד ביטן: זה פשוט לא יכול להיות דבר כזה.
דוד ביטן: כי אתם לא יכולים, מה לעשות.
אלעזר שטרן: כי מי זה בני בגין?
יואב קיש: אתם מפריעים לניסן.
יואב קיש: בבקשה לסיים, ניסן.
דוד ביטן: אתה יודע שאני לא יכול להחליף אותו.
ניסן סלומינסקי: דוד, בנוסף למה שאמרת, אמרתי שלישראל ביתנו אין בכלל נציג בחוקה.
ניסן סלומינסקי: אם היה נציג בחוקה, אז הוא היה מהאופוזיציה לקואליציה וזה גם היה משקף נכון את הרכב הכוחות בין קואליציה לאופוזיציה.
ניסן סלומינסקי: היום אין רוב של אחד, יש הרבה יותר.
ניסן סלומינסקי: אבל מאחר שזה עדיין לא קיים, ועד שיגדילו את ועדת החוקה ייקח קצת זמן - - -
אלעזר שטרן: הנה, נו.
דוד ביטן: מה זה שייך אבל?
יואב קיש: ניסן, אני לא רוצה עוד פעם את הדיון הזה.
יואב קיש: ביקשתי לסיים.
אלעזר שטרן: להגדיל את הוועדה זו לא קומבינה.
אלעזר שטרן: זאת קומבינה.
דוד ביטן: זאת לא קומבינה.
דוד ביטן: מותר גם את זה לעשות.
יואב קיש: יש כאלה שיגידו שלהגדיל את הוועדה זה קומבינה.
אלעזר שטרן: זה צריך להיות בוועדה חוקה.
ניסן סלומינסקי: לכן שיהיה להם נציג, אני חושב שמגיע להם נציג.
אלעזר שטרן: מאה אחוז, אף אחד לא אמר שלא.
ניסן סלומינסקי: לכן עשינו את זה.
יואב קיש: חברת הכנסת שולי מועלם-רפאלי, בבקשה.
דוד ביטן: יש אופציה אחרת.
דוד ביטן: האופוזיציה תוותר על חבר ונכניס אחד מהקואליציה שיש לו זכות.
שולי מועלם-רפאלי: אדוני, יושבים פה סביב השולחן אנשים שהרגע היו בדיון בוועדה משותפת של חוץ וביטחון ועבודה ורווחה.
שולי מועלם-רפאלי: למרות שבמשך שנים באופן סטנדרטי רגיל בכנסת דנו בנושאים הרלוונטיים לנכי צה"ל ולמשפחות שכולות בוועדת העבודה והרווחה - -
אלעזר שטרן: את טועה גם וגם.
שולי מועלם-רפאלי: - - החלטנו הפעם, כיוון שהאירוע הוא משמעותי, ויש בו אלמנטים שנוגעים גם לוועדת העבודה והרווחה וגם לוועדת חוץ וביטחון, לעשות ועדה משותפת, ולא שמענו התנגדויות.
שולי מועלם-רפאלי: מתוך שכך, כיוון שגם בהצעת החוק הזאת יש אלמנטים שרלוונטיים גם לוועדת חוקה וגם לוועדת חוץ וביטחון, נכון הדבר להשתמש בכלי המוכר הזה בכנסת ולהקים ועדה משותפת, כמו שאנחנו עושים לעתים מזומנות.
יואל חסון: מזומנות מדי.
שולי מועלם-רפאלי: מזומנות מדי זה עניין לוויכוח שהוא תקין ותקף.
שולי מועלם-רפאלי: הוא ויכוח שאפשר לנהל אותו.
שולי מועלם-רפאלי: אבל לבוא לפה ולגלגל עיניים על הקמת ועדה משותפת – חברים, אני מציעה לסגור את הדיון הזה.
שולי מועלם-רפאלי: הדבר הנכון הוא להקים את הוועדה המשותפת.
שולי מועלם-רפאלי: זו לא הפעם הראשונה וכנראה גם לא הפעם האחרונה.
שולי מועלם-רפאלי: מקובלנו שיש נושאים שהאלמנטים המרכזיים בהם מורכבים יותר.
דוד ביטן: הכרזנו על עמונה כיעד מבוצר, אז צריכים גם את ועדת החוץ והביטחון.
יואב קיש: חבר הכנסת בצלאל סמוטריץ.
בצלאל סמוטריץ': אני אעשה את זה קצר.
בצלאל סמוטריץ': אני רק רוצה להתחבר לדברים של חברת הכנסת שולי מועלם-רפאלי.
בצלאל סמוטריץ': המטרה בסוף, יואל, באמת באמת, ואני חושב שזאת צריכה להיות שאיפה של כולנו כאן בכנסת, שהדיונים בכנסת יהיו דיונים ענייניים וממצים, שאפשר יהיה לתת את כל האימפוטים המקצועיים האפשריים בעניין הזה.
באסל גטאס: מה יכול להיות ענייני במאמץ, אפילו אם זה חוקי ודרך הכנסת, לגנוב קרקע פרטית ולעשות שוד?
באסל גטאס: אל תדבר על ענייני, תשתמש במושגים אחרים.
בצלאל סמוטריץ': הצעת החוק הזו, יש בה היבטים שבאים מן המשפט החוקתי, בהקשר של פגיעה בזכויות קניין, תכלית ראויה, מידתיות.
דוד ביטן: בסוריה שדדו את כל המדינה כבר.
יואב קיש: חברים, אנחנו לא מנהלים דיון על הצעת החוק הספציפית עכשיו.
באסל גטאס: התכוונתי ללוב אולי.
דוד ביטן: את כל המדינה שדדו.
דוד ביטן: בא דאע"ש ושדד את כל המדינה, אז מה?
באסל גטאס: לוב, אולי.
בצלאל סמוטריץ': יש בה היבטים שנוגעים לוועדת חוץ וביטחון בהקשר של יהודה ושומרון ויש בה היבטים שנוגעים לוועדת חוץ וביטחון בכובעה כוועדת חוץ בהקשר של הדין הבין-לאומי.
בצלאל סמוטריץ': הרי הצעת החוק – אני מאוד אוהב אותה ומשוכנע שהיא טובה וחוקתית ומשפטית והיא תעבור.
בצלאל סמוטריץ': אבל יש הטוענים שהיא מעוררת קשיים בתחומים האלה, גם בתחום דיני הקניין, גם בתחום המשפט הבין-לאומי בהקשר של חוץ וגם בתחום הביטחון בהקשר של יהודה ושומרון והממשל הצבאי שיש שם.
בצלאל סמוטריץ': לכן שתי הוועדות הללו, גם ועדת חוקה וגם ועדת חוץ וביטחון, נדרשות באמת באמת כדי להצליח לייצר דיון אמיתי, ענייני ומהותי בחוק, וזה מה שאנחנו רוצים, יואל.
בצלאל סמוטריץ': תהיה קואליציה ותהיה אופוזיציה, ואני לא חושבת שלקואליציה הזאת יש בעיה להעביר משהו.
בצלאל סמוטריץ': בסוף יש לנו רוב.
בצלאל סמוטריץ': אני לא מכיר דבר אחד שהקואליציה הזאת רצתה להעביר ולא הצליחה להעביר.
בצלאל סמוטריץ': אבל אנחנו באמת לא רוצים להעביר את זה בצורה דורסנית, אנחנו רוצים להעביר את זה אחרי שיהיה דיון אמיתי, מקצועי ומהותי, וכדי שיהיה דיון צריך כאן את שתי הוועדות הללו ואת שני החברים.
יואל חסון: אדוני היושב-ראש, יש לי שאלה חשובה לדיון, שיכול להיות שנשנה את עמדתנו.
יואל חסון: אני עדיין לא התייעצתי עם חבריי באופוזיציה, ואני זורק פה על השולחן הצעה.
יואל חסון: אם לוועדה המשותפת יצורף חבר הכנסת בגין, אנחנו נתמוך בוועדה המשותפת.
דוד ביטן: אתה רוצה לקבוע לליכוד מי יהיה חבר?
יואל חסון: אני מציע הצעה.
יואל חסון: אסור להציע הצעה?
יואב קיש: ואני רוצה שאצלכם יהיה יוסי יונה.
שולי מועלם-רפאלי: זה לא נושא לדיון.
יואל חסון: יוסי יונה תמורת בגין?
יואב קיש: אני אחליט לכם בוועדות.
יואב קיש: אתה לא תחליט לליכוד ואנחנו לא נחליט לכם.
יואל חסון: אני לא מחליט, אני מציע.
בצלאל סמוטריץ': תגיד לי, בני בגין הוא המגדלור שלך?
בצלאל סמוטריץ': הרי בקדנציה הקודמת הוא רצה לחלק 200,000 דונם לבדואים, בניגוד לפסקי הדין של בג"ץ, ורק בגלל שהוא לא רצה אלימות.
יואל חסון: אני התנגדתי לזה.
בצלאל סמוטריץ': המגדלור הגדול.
יואב קיש: חבר הכנסת טיבי, בבקשה.
אחמד טיבי: ביטן, אני מדבר עכשיו.
דוד ביטן: אתה כמו גטאס, עוזב אותנו?
שולי מועלם-רפאלי: כולנו במתח.
שולי מועלם-רפאלי: תן איזה ספוילר.
אחמד טיבי: אדוני היושב-ראש, האמת היא שמקובל להקים ועדות משותפות.
אחמד טיבי: אבל זה כל כך שקוף, כל כך מפריע, שאתם עושים את כל זה כדי לבלום ח"כ אחד, חבר הכנסת בני בגין.
דוד ביטן: לא בולמים, הוא פשוט לא מייצג את הליכוד בעניין הזה.
אחמד טיבי: האמת היא שאתה מייצג את הליכוד החדש.
אחמד טיבי: אתה וממ"ז.
דוד ביטן: בעניין הזה הוא לא מייצג.
אחמד טיבי: הליכוד השתנה לרעה.
דוד ביטן: למה אתה מסבך את העניין?
דוד ביטן: בעניין הזה הוא לא מייצג, מה לעשות.
אחמד טיבי: ולכן עושים כל מיני פלסטלינות, קומבינציות.
מכלוף מיקי זוהר: את מי אתה מייצג, אחמד, את הפלסטינים או את ערביי ישראל?
אחמד טיבי: תקשיב, אולי תבין.
אחמד טיבי: זה אותו דבר.
אחמד טיבי: הפלסטינים והערבים בישראל זה אותו דבר.
מכלוף מיקי זוהר: זה לא אותו דבר.
יואב קיש: מיקי, אנחנו לא מפריעים עכשיו.
אחמד טיבי: לך תלמד היסטוריה של כיתה ו'.
אחמד טיבי: ממ"ז, שתוק, תעשה הפסקה.
יואב קיש: מיקי, אני קורא אותך לסדר פעם שנייה.
מכלוף מיקי זוהר: הם לא קשורים.
יואב קיש: אחמד, אל תדבר, אל תענה לו.
יואב קיש: מיקי, אני קראתי לך לסדר פעם שנייה.
יואב קיש: אני מבקש להפסיק.
אחמד טיבי: אתה והוא זה הליכוד החדש.
אחמד טיבי: ולכן, אדוני היושב-ראש, בסוף זה לא ייפול על הקמת ועדה משותפת כאן או שם.
אחמד טיבי: אבל על מה אנחנו מדברים?
אחמד טיבי: אנחנו מדברים על חוק שהוא חוק שבא לתת לגליזציה של שוד קרקעות פרטיות.
יואב קיש: אנחנו לא מדברים על החוק, ויש הרבה חילוקי דעות.
יואב קיש: אני מדבר עכשיו על לאן החוק הולך, לא על החוק עצמו.
אחמד טיבי: אני רוצה להבהיר למה מוקמת הוועדה המשותפת.
אחמד טיבי: גם אם הדברים שלי לא ימצאו חן בעיניך.
יואב קיש: בצלאל קיבל את אותה הערה ממני, לא להתייחס לגופו של עניין.
דוד ביטן: בצלאל לשם שינוי דיבר יפה מאוד.
בצלאל סמוטריץ': תודה על המחמאה.
אחמד טיבי: כמו הסעיף הראשון שהבאת כאן, זה פשוט שערורייה מה שעשית.
אחמד טיבי: אתה הבאת סעיף שרוצה לזרוק חברי כנסת מהכנסת לחודשים בשל העובדה שיש להם עמדה פוליטית שהיא שונה משלך, למרות שיש להם חסינות מהותית.
יואב קיש: אז אתה רוצה לדבר על סעיף א'?
אחמד טיבי: הבאת את כולם, הקראת את הדבר הנורא, הבזוי הזה, שנקרא להרחיק חברי כנסת אם הם מדברים על חרם על התנחלויות.
יואב קיש: יש חוק כזה בארץ, אתה יודע.
אחמד טיבי: אז אני קורא לעשות חרם על ההתנחלויות שנמצאות בשליטת מדינת ישראל.
אחמד טיבי: מה תעשה?
אחמד טיבי: לך, תגיש.
אחמד טיבי: יש חוקים שחובה מוסרית להפר אותם.
אחמד טיבי: למשל, חוק המואזין, חוק מניעת המואזין.
יואב קיש: אחמד, תתייחס לנושא בבקשה.
יואב קיש: אתה סיימת את הזמן, שלוש דקות של דיבור.
יואב קיש: אז נתתי לך עוד דקה, ואני לא אדבר עכשיו לא על חוק המואזין ולא על סעיף א' שאנחנו לא מדברים.
יואב קיש: אנחנו מדברים על הוועדה.
אחמד טיבי: אני מדבר לעניין, הכול שזור.
אחמד טיבי: אני לא אינטליגנטי כמוכם, אבל עדיין יש לי קצת.
יואל חסון: אני נותן לו את שלוש הדקות שלי.
יואב קיש: אתה כבר דיברת.
אחמד טיבי: לכן, אדוני היושב-ראש, כמו ההצעה שלך שלא צריך לכבד אותה גם אם היא תתקבל, גם החוק של המואזין לא צריך לכבד אותו, גם חוק ההסדרה, גם החוק של הנכבה.
אחמד טיבי: יש חוקים, כמו שאמר תומס ג'פרסון, שחובה מוסרית לא לכבד אותם, ולכן גם החוק של המואזין.
מכלוף מיקי זוהר: אבל יש חובה מוסרית גם להכניס לבית-סוהר מי שלא מכבד חוקים.
אחמד טיבי: לא נכבד את החוק הזה.
מכלוף מיקי זוהר: זו החובה המוסרית שלנו, להכניס אותם לבית-הסוהר.
מכלוף מיקי זוהר: כל מי שלא מכבד את החוקים, שייאסר.
יואל חסון: אתה הולך להיות נשיא ארצות-הברית?
יואל חסון: היה מועמד שהכניס מישהי לכלא ונהיה נשיא ארצות-הברית.
אחמד טיבי: אתה רוצה להכניס אותנו לכלא בגלל עמדה פוליטית, מיקי מכלוף זוהר?
אחמד טיבי: הנה, אני אומר, אני מאתגר אותך.
אחמד טיבי: אני קורא להחרים את ההתנחלויות ואת כל התוצרת שלהן.
אחמד טיבי: זה לפי הסעיף שלו.
אחמד טיבי: אני קורא להחרים אותן.
יואב קיש: אתה מחזק אותי דווקא.
אחמד טיבי: נו, תחוקק את זה.
יואב קיש: אמרת שאתה מסיים.
אחמד טיבי: אתם במדרון.
יואב קיש: אנחנו עוברים להצביע על ההצעה של ועדה שתדון בשלושת החוקים כאחד.
יואל חסון: תוכל להבהיר מי היושב-ראש של הוועדה?
יואב קיש: אני מקריא עכשיו, וגם אמרתי.
יואב קיש: זה ניסן כמובן.
יואב קיש: למען הסר ספק אני אקריא.
יואל חסון: ניסן עם השעון או בלי השעון?
יואב קיש: הוועדה תמנה 16 חברים, 8 מוועדת חוקה חוק ומשפט, 8 מוועדת חוץ וביטחון, כדלקמן: בוועדת חוקה, חוק ומשפט – אני מקריא את החברים של הקואליציה וחברי האופוזיציה, חלקם בהסכמה חלקם האופוזיציה תשלים.
יואב קיש: ניסן סלומינסקי יהיה יושב-ראש הוועדה, נורית קורן, טלי פלוסקוב, מיכאל מלכיאלי.
יואב קיש: יש לנו פה מקום של המחנה הציוני, מקום של יש עתיד, כתוב לי אוסאמה סעדי.
אחמד טיבי: הוא היחיד.
יואל חסון: מקום אחד למחנה הציוני?
יואב קיש: יש גם בחוץ וביטחון.
ניסן סלומינסקי: יש לכם שלושה.
יואב קיש: מיכאל מלכיאלי, רויטל סויד, יעל גרמן, אוסאמה סעדי ואורי מקלב.
יואל חסון: אנחנו לא נתנו שמות.
<ארבל אסטרחן: מי שנותן את השמות פורמאלית זה יושבי-ראש הוועדות, והקביעה נעשית כאן.
יואב קיש: אתם יכולים להחליף.
יואב קיש: אני לא יכול לעכב את ההוראה הזאת.
יואב קיש: זה עולה היום למליאה.
יואב קיש: אנחנו קיבלנו את השמות משני ראשי הוועדות.
יואל חסון: לא התייעצו אתנו בכלל.
יואב קיש: אתם יכולים להחליף בכל רגע נתון.
יואב קיש: ברגע שתגידו לי, אני מחליף.
שולי מועלם-רפאלי: יואל, מה הבעיה?
שולי מועלם-רפאלי: הוא אומר לך שאתה יכול להחליף.
יואל חסון: אני צריך לדעת מארבל שאני יכול להחליף.
<ארבל אסטרחן: תוכל להחליף.
<ארבל אסטרחן: הסיעה תוכל להודיע.
יואב קיש: הסיעה מודיעה לי ואני מחליף, אין פה בעיה.
יואב קיש: אף אחד לא קובע לכם.
יואל חסון: גם אם אני מודיע לפני שתודיע בכנסת?
<ארבל אסטרחן: עדיף שזה יהיה לפני שהוא מודיע.
יואב קיש: אם תודיעו לי לפני, אני אחליף לפני.
יואל חסון: זה לא דורש אישור?
דוד ביטן: לא, דווקא ההפך.
יואב קיש: לא, לא דורש אישור.
יואב קיש: הרי מצד אחד לא הגיוני שאנחנו גם לא נוכל למנות את הוועדה עד שלא נקבל את הרשימות של האופוזיציה, כי אז אתם יכולים לעצור את זה לנצח.
יואב קיש: זה לא יקרה.
יואב קיש: אנחנו הולכים לפי הרשימה שקיבלנו מחברי היושב-ראש השונים, וכל בקשה של מי מנציגות האופוזיציה או הקואליציה תתקבל ותוקרא עד ההקראה.
ועדת חוץ וביטחון: זו ההצעה.
ועדת חוץ וביטחון: מי בעד, שירים את ידו.
יואל חסון: אפשר הצבעה שמית?
יואל חסון: כי מצביעים פה אנשים כפול.
יואל חסון: זה לא ברור.
יואב קיש: אני מקבל את ההוראה.
יואב קיש: בבקשה, שמית.
<אתי בן יוסף: חבר הכנסת ביטן.
<אתי בן יוסף: מי מחליף את אמסלם?
שרן השכל: אני.
שרן השכל: בעד.
יואב קיש: במקום נגוסה, נורית.
<אתי בן יוסף: אמיר אוחנה?
<אתי בן יוסף: מיקי זוהר?
<אתי בן יוסף: מרב מיכאלי.
יואב קיש: מי מחליף את מרב?
<אתי בן יוסף: יואל חסון.
יואל חסון: נגד.
<אתי בן יוסף: עבדאללה אבו מערוף.
מסעוד גנאים: אני.
<אתי בן יוסף: אלעזר שטרן.
יואב קיש: יש פה חבר כנסת מ"יש עתיד"?
יואב קיש: להמשיך.
<אתי בן יוסף: רועי פולקמן.
<אתי בן יוסף: שולי מועלם.
<אתי בן יוסף: יואב בן צור.
<אתי בן יוסף: רוברט אילטוב.
יואב קיש: 11 בעד, 5 נגד.
רביזיה. 12: <3.
רביזיה. 12: קביעת ועדה לדיון בפרק י"ב (שונות), סעיפים 117 ו-118 (מימון בחירות ברשויות המקומיות) מתוך הצ"ח ההתייעלות הכלכלית (תיקוני חקיקה להשגת יעדי התקציב לשנות 2017 ו- 2018, התשע"ז-2016 (מ/1083).
רביזיה. 12: >
יואב קיש: אני עובר לדון בנושא של קביעת ועדה לדיון בפרק י"ב (שונות), סעיפים 117 ו-118 (מימון בחירות ברשויות המקומיות) מתוך הצ"ח ההתייעלות הכלכלית (תיקוני חקיקה להשגת יעדי התקציב לשנות 2017 ו- 2018, התשע"ז-2016 (מ/1083).
יואב קיש: היה נושא שוועדת הפנים או ועדת כספים.
יואב קיש: אני מציע ועדת הפנים.
יואב קיש: ביטן, אתה רוצה להתייחס?
דוד ביטן: לא, ועדת הפנים זה בסדר.
יואב קיש: יש מישהו מהאוצר שרוצה להתייחס?
דוד ביטן: זאת ההמלצה של הייעוץ המשפטי, נכון?
יואב קיש: המלצה של הייעוץ המשפטי.
יואב קיש: מי בעד שזה יועבר לוועדת הפנים?
יואב קיש: בעד ההצעה – 6
יואב קיש: נתקבלה.
יואב קיש: שלום לכולם, אני מתכבד לפתוח את ועדת הכנסת.
יואב קיש: אנחנו מתחילים את הרביזיה.
אמיר אוחנה: אני חושב שנכון היה בהחלטה כל כך דרמטית להעמיד את זה לבחינה נוספת, מחודשת.
אמיר אוחנה: אני כמובן לא משנה את עמדתי.
אמיר אוחנה: אבל רציתי לאפשר למישהו אולי הוא רוצה לשנות את עמדתו להגיע לכאן.
יואב קיש: אנחנו נעלה את זה להצבעה.
יואב קיש: אני מזכיר שמי שמצביע בעד הרביזיה אומר שהוא רוצה לפתוח את ההחלטה, מי שמצביע נגד הרביזיה אומר שהרביזיה לא תתקבל.
יואב קיש: מי בעד ירים את ידו?
יואב קיש: בעד הרביזיה – מיעוט
יואב קיש: יש לנו עוד החלטה לרביזיה על ההחלטה של כינוס המליאה מחר באותו נושא.
יואב קיש: אני מעלה את זה גם להצבעה.
<ארבל אסטרחן: זה יהיה בעצם 24 שעות אחרי שתשלח ההזמנה ממזכירות הכנסת.
איילת נחמיאס ורבין: אנחנו לא נתחיל בשעה 17:00.
יואב קיש: אם מיקי לא פה, צריך להצביע על זה?
איילת נחמיאס ורבין: הרביזיה נדחתה.
יואב קיש: הרביזיה נדחתה החלטה סופית.
יואב קיש: אני מודה לכולם.
יואב קיש: היום עשינו צעד חשוב מאוד ותקדימי.
יואב קיש: אני חושב שזה יום קשה לכנסת – התחיל במציאות עגומה שנתקלנו בה בכל התהליך הזה עם חבר הכנסת גטאס.
יואב קיש: אני גם מצטער להגיד שכנראה זה ילווה אותנו בתקופה הקרובה לא מעט.
יואב קיש: אבל מה שאני כן שמח שראינו מהבית הזה היום, זה באמת אחדות שורות מלאה בגינוי ברור של המהלך הזה.
יואב קיש: אני חושב שהכנסת בעניין הזה לפחות אמרה את דברה כמו שצריך.
איילת נחמיאס ורבין: אני חייבת להגיב, חבר הכנסת קיש, ואני מקווה שההזמנה בינתיים יצאה במקביל, כי מגיע לחברי הכנסת שממילא צפויים ליומיים מורכבים.
איילת נחמיאס ורבין: אני רוצה להגיד לך, מה שמאוד לא אהבתי בדיון, ואפילו במידה מסוימת בעיניי פגע באיכותו, זו הייתה הפוליטיזציה המיותרת של הדיון.
איילת נחמיאס ורבין: אני מאוד שמחתי שחברתי, חברת הכנסת שולי מועלם, לא נסחפה אחרי הדבר הזה, ואני שמחה על חברי כנסת אחרים.
איילת נחמיאס ורבין: זו הייתה טעות נוראית להכניס את הפוליטיקה לתוך הדבר הזה, כי זה באמת לא עניין פוליטי.
איילת נחמיאס ורבין: זה לא עניין של שמאל, ולא עניין של ימין.
איילת נחמיאס ורבין: זה עניין של חבר כנסת שעבר באופן בוטה, מזלזל, בלתי מקובל על החוק, פשוט יריקה בפנים - פשוט באמת יריקה בפנים.
איילת נחמיאס ורבין: תקשיבו, זה פשוט נורא ואיום.
איילת נחמיאס ורבין: ולכן כל ההתנגחות הזאת, תסלח לי אלעזר.
אלעזר שטרן: אל תחנכי אותי, בסדר.
איילת נחמיאס ורבין: לא מחנכת אותך.
איילת נחמיאס ורבין: זו הייתה גרירה מיותרת, וגרמתם נזק.
איילת נחמיאס ורבין: אמר יפה חבר הכנסת פולקמן.
איילת נחמיאס ורבין: אל תחזור על מה שאתה אומר עכשיו, אלעזר.
איילת נחמיאס ורבין: חבר הכנסת פולקמן אמר, לכלכתם - - -
יואב קיש: אני רוצה להגיד ככה – קודם כל, זה יהיה כנראה בארבע וחצי, למען הסר ספק, שלא יעברו 24 שעות.
יואב קיש: שנית, אני שוקל באזור השעה שלוש לעשות דיון נוסף של ועדת הכנסת.
יואב קיש: רק לתת לאותם אלה שלא דיברו, אנחנו כבר אחרי הצבעה, והם לא חברי - - -
<ארבל אסטרחן: ידברו במליאה.
שולי מועלם-רפאלי: כן, לא צריך עוד דיון.
<ארבל אסטרחן: במליאה זה דיון אישי.
יואב קיש: אני פשוט אפנה לענת ברקו ואחרים, ואשאל אותם אם הם מבקשים דיון של הוועדה עצמה.
יואב קיש: במידה והם יגידו לא, נדבר במליאה, אין בעיה.
יואב קיש: אם הם יבקשו כן, אז אני אומר לכם, שייתכן ושעה לפני הדיון במליאה נכנס כן את הוועדה, באמת בשביל שנשמע גם - במידה וירצו, כמו שאת אומרת את אותם אנשים.
יואב קיש: את חושבת ככה, אבל יכול להיות שאותה חברת כנסת חושבת אחרת.
יואב קיש: בוקר טוב, שלום לכולם, אני פותח את הישיבה, אני מבקש לא להפריע.
יואב קיש: קודם כול, כל חברי הוועדה, אני רוצה לפתוח בהערה שהודענו אתמול לכולם, גם היום וגם מחר ועדת הכנסת עקב נושאים דחופים, התקציב וועדות אחרות, ייתכן שנידרש להתכנסות בהתראה קצרה ובשעות חריגות.
יואב קיש: זה אומר שזה יכול להיות גם בשעות מאוחרות מאוד בלילה.
דוד ביטן: גם באמצע הלילה.
יואב קיש: באמצע הלילה.
יואב קיש: אנחנו עובדים פה סביב לשעון, אתם יודעים את זה.
יהודה גליק: זה כבר לא חריג.
יואב קיש: ולכן אני כבר נותן את ההתראה הזו גם להיום וגם למחר.
דוד ביטן: אם אפשר לוודא שההתראה תהיה רבע שעה.
דוד ביטן: זאת אומרת, כשאני מזמן ישיבה או כשהוא מזמן ישיבה, רבע שעה.
דוד ביטן: אי-אפשר בלילה לחכות חצי שעה, נו, באמת.
אלעזר שטרן: לא, אי-אפשר.
אלעזר שטרן: תגידו, מה, אתם השתגעתם?
אלעזר שטרן: תביאו לנו שקי שינה לוועדה.
יואב קיש: הייתה בקשה מיו"ר הקואליציה ואנחנו לא ניענה לבקשה, אז זה יישאר חצי שעה.
יואב קיש: כך היה כל הזמן.
דוד ביטן: לא נכון, כינסתי בחמש דקות גם.
דוד ביטן: אגיד לך מה, היא לא הייתה באה.
יואב קיש: זה לא לדיון.
אלעזר שטרן: הצעתי, יואב, לא לדיון, משפט אחד.
יואב קיש: קיבלנו טענה לנושא חדש, בהמשך הטוען הסיר את הצעתו לנושא חדש, ולכן סעיף א' יורד מסדר-היום.
יואב קיש: אנחנו עוברים לסעיף ב' בסדר-היום.
יואב קיש: איפה יו"ר ועדת הכספים?
יואב קיש: לסגור את הדלת בבקשה, או להיכנס או לצאת, ומי שנכנס שיהיה בשקט.
יואב קיש: יו"ר ועדת הכספים חבר הכנסת משה גפני פנה אלי בבקשה להעברת פרק ח' סימן ג' (מיסוי חברי קיבוץ) לחוק ההתייעלות הכלכלית הידוע בכינויו חוק ההסדרים מהוועדה שלו, ועדת הכספים, לוועדה המיוחדת לצדק חלוקתי ושוויון חברתי בראשות חבר הכנסת מיקי זוהר לפי סעיף 83(ג) לתקנון.
יואב קיש: בבקשה, נמק את בקשתך, חבר הכנסת גפני.
משה גפני: תודה רבה, אדוני היושב-ראש, אתמול ישבנו לגבי הנושא של אישור חוק ההסדרים.
משה גפני: במהלך הדיון התברר שמה שהיה ביכולת הוועדה הוועדה אישרה.
משה גפני: חצי מהחוקים אושרו.
משה גפני: אני חייב לציין שחלק גדול מהם אושרו פה אחד עם האופוזיציה אחרי דיונים שהתקיימו.
יואב קיש: ללא הסתייגויות?
משה גפני: ללא הסתייגויות.
דוד ביטן: יש הסתייגויות.
משה גפני: יש הסתייגויות דיבור במליאה.
משה גפני: יש חלק מהחוקים שאני לא יכול לדון עליהם.
יואב קיש: אתה לא תספיק לדון עליהם.
משה גפני: אני יכול להספיק.
יואב קיש: נו, אז מה הבעיה?
משה גפני: אם אומרים לי היום, היום אני גומר את זה, את הכול, אבל לא נותנים לי.
יואב קיש: מתי צריך לגמור?
משה גפני: למה לא נותנים לי?
משה גפני: למשל, יש את החוק של ההימורים שהוא מורכב משני חוקים, אני לא יכול לדון בגלל שאין את הצו.
משה גפני: לחוקים האלה צריך לאשר צו אחרת כל החוקים האלה לא שווים, ועד לרגע זה לא קיבלתי צו.
דוד ביטן: אבל מה זה שייך לחוק הזה?
משה גפני: לא שייך לשום דבר.
יואב קיש: הוא אומר שהוא לא דן על זה עכשיו.
דוד ביטן: אבל אמרת שאין לך זמן.
משה גפני: יש לי זמן לעשות את זה.
דוד ביטן: היום הוא לא יספיק לעשות הכול.
אלעזר שטרן: הוא אומר שהוא יכול להספיק.
משה גפני: רגע, תמתינו שנייה.
משה גפני: התברר במהלך הדיון שאני יכול לעשות את הנושא של הקיבוצים רק אחרי חוק ההסדרים.
משה גפני: אמרו לי שלא צריך לחוקק את זה אם מגיעים להסדר.
משה גפני: יש הסדר.
יואב קיש: המשמעות של מה שאתה אומר לי עכשיו – אני רוצה לחדד את המשפט שאמרת ככה בהיחבא – המשמעות היא שאם נושא הקיבוצים נשאר בוועדת הכספים הוא לא עובר בחוק ההסדרים, נקודה.
יואב קיש: חשוב להבין את זה.
יואב קיש: סלח לי שהתעכבתי על המשפט הזה.
משה גפני: אין לי לשכה משפטית גדולה, הם עוסקים עכשיו בכל החוקים האלה כדי להגיע לנוסחים שיהיה אפשר להתקדם בהם.
משה גפני: מה שהתברר לי בדיון הזה, שבסוף אם יהיה מישהו אשם בתקציב הזה זה יהיה אני בגלל שלא העברתי 420 מיליון שקל של הקיבוצים, אז אמרתי: תעבירו את זה לוועדה פנויה.
משה גפני: הרי בלאו הכי מה שנכנס זה מה שיצא, יש הסכם, יש הסדר.
משה גפני: אז בשביל זה לשבת על 18 עמודים של סעיפי מסים אני לא רוצה.
משה גפני: אני לא אדון בזה.
יואב קיש: מיקי, תכף אתה.
איתן ברושי: קיבלת את הדוח האחרון?
יואב קיש: ברושי, אתה תקבל זכות דיבור.
יואב קיש: מיקי, אתה רוצה לדבר או שלא?
אחמד טיבי: ומיקי הוא האדם הכי מתאים לדון בקיבוצים.
יואב קיש: חבר הכנסת גפני, סיימת?
אחמד טיבי: ממ"ז, יאללה.
יואב קיש: מיקי, בבקשה, התייחסותך לעניין.
דוד ביטן: רגע, לפני זה, נשאלת השאלה, האם אתה תסיים את זה כדי להכניס את זה לחוק ההסדרים?
יואב קיש: אז בוא נשמע אותו.
דוד ביטן: אני מכוון אותו.
דוד ביטן: כיוונתי אותו לשאלה, הוא יענה.
עמר בר-לב: גפני, למה הוא לא מסוגל?
עמר בר-לב: כי אין לו ייעוץ מקצועי או כי זה נושא כל כך - - -
יואב קיש: מיקי, יש שתי שאלות שאני רוצה שתתייחס אליהן, בסדר?
יואב קיש: אחד שמעת.
יואב קיש: והשאלה השנייה היא האם אתה מכיר את הנושא?
משה גפני: הנושא הוא לא, אין בעיה בנושא, אין מחלוקת, זה גם נאמר בוועדה כששאלתי את שני הצדדים.
משה גפני: החוק צריך להיות מחוקק בדרך הזאת.
משה גפני: כדי לחוקק אותו אני צריך להגיש - - - לייעוץ המשפטי עם כל מה שנלווה לעניין הזה, לא יכול לפני חוק ההסדרים.
יואב קיש: גפני, דיברנו על זה.
משה גפני: אני דן על נוסחים כל הזמן, לא מפסיק.
יואב קיש: דרך אגב, לרשימת הדוברים, חבר הכנסת בר-לב, אתה רוצה לדבר?
דוד ביטן: אתה יודע מה, עזוב, לא צריך, שיהיה מחוץ לחוק ההסדרים.
דוד ביטן: אתם רוצים את זה ככה?
איתן ברושי: שיישאר אצל גפני, ואם - - -
דוד ביטן: היה הסכם פשרה.
איתן ברושי: ביטן, אבל זה סגור.
משה גפני: לא, דוד, אני לא מסכים.
דוד ביטן: לא, הם מעצבנים אותי.
דוד ביטן: חבר'ה, נלך על החוק המקורי, אין פשרה.
דוד ביטן: על החוק המקורי.
משה גפני: אני לא מסכים, לא.
דוד ביטן: אנחנו עושים מאמץ, אתם לא מבינים שעיכבנו את החוק בגללכם?
איתן ברושי: בגללנו?
יואב קיש: בשביל הפשרה.
דוד ביטן: בשביל הפשרה.
איתן ברושי: תן לנו לדבר, ביטן.
יואב קיש: ביטן, אתם יודעים מה?
יואב קיש: אני רוצה כזה דבר.
דוד ביטן: יש לנו הצבעות, אתם רוצים - - -
יואב קיש: אני מבקש מחברי האופוזיציה לתת רק לברושי לייצג אתכם בעניין הזה אם תסכימו.
דוד ביטן: רק בגללכם, בגללך.
איתן ברושי: בגללי?
דוד ביטן: עצרנו את החוק, לא נתנו לזוז עד שנגמור אתך, עכשיו פתאום אתם רוצים לעשות לנו בית-ספר.
יואב קיש: מיקי, ביטן, תכף נראה, או שנלך לכיוון הזה או - - -
דוד ביטן: יש לנו שיקולים , מה?
יואב קיש: ביטן, עוד רגע נראה, או שנלך לכיוון שאתה מבקש או שנסגור את זה בדרך אחרת.
אחמד טיבי: ברושי, אני מקווה שלא תגיעו לקלפיות גם.
יואב קיש: מיקי, שני דברים אני מבקש בקצרה.
דוד ביטן: כן, נכון, גם אם אנחנו לא רוצים שהם יגיעו.
יואב קיש: גם הם.
יואב קיש: עכשיו אתה מושך זמן.
יואב קיש: די, די.
דוד ביטן: אנחנו לא רוצים שיגיעו.
יואב קיש: מיקי, מיקי, אתה לא תדבר.
מכלוף מיקי זוהר: נו.
אחמד טיבי: מיקי, סיימת?
יואב קיש: - - מודע להסכמים בין האוצר לאנשי הקיבוצים ושהחקיקה תהיה בהתאמה.
מכלוף מיקי זוהר: ראשית, חברים, קודם כול, אני מכיר את החוק, ישבתי גם עם אנשי הקיבוצים, הם הגיעו אלי לשיחה כמרכז הקואליציה בוועדת הכספים כשידעו שמן הסתם תהיה לי גם השפעה על מהות החוק.
מכלוף מיקי זוהר: הם הסבירו לי את הסוגיות, ואני גם מכיר אותם לעומקם.
מכלוף מיקי זוהר: זה פעם אחת.
מכלוף מיקי זוהר: פעם שנייה, כמובן שאני נענה לבקשת הקואליציה, שהרי אני מחויב למטרות שלה, והחוק הזה מהווה בבסיס התקציב היקף של אזור 420 מיליון שקל 2017, 2018.
מכלוף מיקי זוהר: זה מגיע ל-940 מיליון שקל אחרי הסכמות כמובן.
מכלוף מיקי זוהר: לפני הסכמות זה יכול היה יכול להיות יותר, וללא הסכום הזה אין לנו את האפשרות כרגע לעשות את התקציב הזה באופן מאוזן, ולכן כמובן שאני מחויב לתהליך ואני גם אעשה אותו.